open-index/open-wikipedia-markdown huggingface dataset:
Oulun museo- ja tiedekeskus

**Oulun museo- ja tiedekeskus** (vuoteen 2023 asti **Museo- ja tiedekeskus Luuppi**) on Pohjois-Pohjanmaan museon, Oulun taidemuseon ja Tiedekeskus Tietomaan muodostama kokonaisuus. Oulun museo- ja tiedekeskukseen kuuluvat lisäksi Yli-Iissä sijaitseva Kierikkikeskus, Turkansaaren ulkomuseo, Merimiehenkotimuseo Pikisaaressa ja Pateniemen sahamuseo. Myös Oulunsalon kotiseutumuseo ja Kellossa sijaitseva Oravan koulumuseo kuuluvat Oulun museo- ja tiedekeskukseen. 

Keväällä 2024 Oulun Myllytulissa aloitettiin museo- ja tiedekeskus Tiiman rakennushanke. Tiimasta löytyvät elämystila VISIO, Tiedekeskus Tietomaa, Oulun museo ja Lasten museo. 

## Luuppi
Toukokuussa 2014 Oulun taidemuseon tiloissa avattu Oulun Age of The Dinosaur oli ensimmäinen Luupin järjestämä näyttely.

Dinosaurusnäyttelyn järjestäminen taidemuseon tiloissa aiheutti kiistaa taidemuseon linjasta. Hannu Väisäsen ja Maaria Wirkkalan yhteinen taidenäyttelyn peruuntumisen yhtenä syynä pidetään juuri dinosaurusnäyttelyä.

## Lähteet

## Aiheesta muualla
* Museo- ja tiedekeskus Luuppi
Ihor Tenjuh’

**Ihor Josypovytš Tenjuh’** (; s. 23. toukokuuta 1958) on ukrainalainen amiraali ja Svoboda-puolueen poliitikko. Hän toimi Ukrainan laivaston komentajana vuosina 2006–2010, kunnes Viktor Janukovytš erotti hänet. Tenjuh’ tuki vuoden 2014 vallankumousta ja hänet valittiin Ukrainan puolustusministeriksi helmikuussa 2014. Hänet erotettiin virastaan 25. maaliskuuta äänestyksen jälkeen, ja hänen tilalleen nimettiin väliaikaisesti Myh’ailo Koval.

Tenjuh’ syntyi Stryissä Lvivin alueella. Vuonna 1982 hän valmistui Leningradin ylemmästä merivoimien oppilaitoksesta, vunna 1994 Yhdysvaltain puolustusministeriön vieraiden kielten instituutista ja vuonna 1997 Ukrainan asevoimien akatemiasta. Vuosina 1983–1991 hän palveli Neuvostoliiton laivastossa. Vuosina 1990–1994 hän istui Sevastopolin kaupunginvaltuustossa. Vuosina 1991–1995 hän työskenteli Ukrainan puolustusministeriössä ja Ukrainan asevoimien esikunnassa. Vuosina 1997–2005 hän toimi 1. pinta-alusprikaatin komentajana. Vuonna 2004 hän osallistui oranssiin vallankumoukseen. Vuonna 2006 hänet nimitettiin Ukrainan merivoimien komentajaksi ja ylennettiin vara-amiraaliksi. Vuonna 2008 hänet ylennettiin amiraaliksi. Vuonna 2010 presidentti Viktor Janukovytš erotti hänet virastaan. Vuoden 2012 parlamenttivaaleissa hän pyrki Verh’ovna Radaan riippumattomana ehdokkaana 126. vaalipiiristä, muttei tullut valituksi. Samana vuonna hän liittyi Svoboda-puolueeseen. Vuoden 2014 vallankumouksen jälkeen hän toimihelmikuusta maaliskuuhun Arseni Jatsenjukin hallituksessa puolustusministerinä. Vuonna 2015 hänet valittiin Lvivin kaupunginvaltuustoon sekä Lvivin aluevaltuustoon.

## Lähteet
Tunnustettu asiantuntijuus – Thought Leadership

**Tunnustettu asiantuntijuus - Thought Leadership** on Sari Aapolan vuonna 2012 ilmestynyt kirja. Se pohjautuu Aapolan vuonna 2009 kirjoittamaan englanninkieliseen kirjaan *Sustainable Thought Leadership - how to build awareness and credibility to support business*. Suomenkielinen kirja on paitsi sisällöllisesti uudistettu myös laajempi kuin ensimmäinen kirja.  

## Sisältö

Kirjassa esitellään malli, jolla pienikin kasvuyritys voi rakentaa itsestään oman alansa arvostetun ajatusjohtajan (thought leader). Aihetta käsitellään eri näkökulmista: markkinointi, strategia ja johtaminen. Kirja opastaa asiantuntija-aseman rakentamista myös asemoinnin ja yrityskulttuurin kautta. Saavutetusta ajatusjohtajuudesta on hyötyä liiketoiminnassa, kun henkilöstö on tunnettua ja heitä pidetään uskottavina.  

Talouselämän kirja-arvostelun mukaan kirjassa on "vahvasti läsnä sekä kirjoittajan omat kokemukset että nykyinen konsulttikokemus".
 
Kirjassa on kaksi osaa. Aluksi käydään läpi tunnustetun asiantuntijuuden perusteita, taustoja ja periaatteellisia lähtökohtia. Osiossa korostetaan johtamisen viestinnällisiä piirteitä. Moni yritys kertoo omista tekemisistään niin epäselvästi, ettei edes oma henkilökunta asiakkaista puhumattakaan ymmärrä viestiä tyhjien sanojen takaa.

Toisessa osassa on käytännönläheisiä esimerkkejä viestin viemisestä markkinoille ja kestävästä ajatusjohtajuudesta suomalaisista yrityksistä: Futurice, Efima, MySQL ja Basware.

Aapolan kirjan pääviesti on, että ensin pitää olla hallussa periaatteet ja käsitteet ja vasta sitten voi alkaa "raaka työ". 

## Lähteet

## Aiheesta muualla
* Sari Aapolan SlideShare-esitys Tunnustettu asiantuntijuus - Thought Leadership
Helmen Kütt

**Helmen Kütt** (s. 28. heinäkuuta 1961 Viljandi) on virolainen sosiaalidemokraattisen puolueen poliitikko, joka toimi Viron sosiaaliturvaministerinä 2014–2015.

Helmikuussa 2014 Andrus Ansip ilmoitti eroavansa pääministerin tehtävistä, minkä seurauksena istuva hallitus hajotettiin. Uusi hallitus muodostettiin reformipuolueen ja sosiaalidemokraattisen puolueen välille, ja se jatkaa vuoden 2015 vaaleihin saakka. Sosiaalidemokraatit ilmoittivat Küttin nousevan hallituksen sosiaaliministeriksi.

## Lähteet
Melodia (kappale)

**Melodia** on ranskalaisartisti Lylloon kappale, joka sisältää myös Egasin esittämiä vokaaleja. Sen julkaisi Lyprod Records digitaalisesti ladattavana singlenä ja EP:nä 6. toukokuuta 2013. Kappaletta varten tehty virallinen musiikkivideo julkaistiin videopalvelu YouTubessa 2. kesäkuuta 2013. Kappale ei päässyt lainkaan listoille.

## Kappalelista

**Digitaalinen lataus**

* 1. Melodia (feat. Egas) - 3:28

**Digitaalinen EP**

* 1. Melodia (Radio Edit Version Internationale) [feat. Egas] - 3:28
* 2. Melodia (Radio Edit Fr) [feat. Egas] - 3:28
* 3. Melodia (Extended Version Internationale) [feat. Egas] - 4:49
* 4. Melodia (Extended Fr) [feat. Egas] - 4:49

## Lähteet
Rämeikkömesikko

**Rämeikkömesikko** (*Ramsayornis fasciatus*) on mesikoiden heimoon kuuluva varpuslintu.

## Levinneisyys
Rämeikkömesikkoa tavataan Australian pohjoisosissa. Lajia on kuvattu yleiseksi, ja se on luokiteltu elinvoimaiseksi.

## Lähteet
Käklinkallion kalliomaalaus

**Käklinkallion kalliomaalauksen** laatu on epävarma, sillä siitä ei tunnisteta yhtään kuviota eikä siitäkään ole päästy yksimielisyyteen, onko se edes kalliomaalaus. Se sijaitsee Koitereeltä lounaaseen virtaavan Haapajoen rannalla Ilomantsissa Pohjois-Karjalassa. Kohde on löydetty 1990-luvun loppupuolella.

## Kallio ja sen sijainti
Maalauskallio sijaitsee Haapajoen kaakkoisrannalla kuusikossa kohdassa, jossa on pystyyn nostettu kivi. Paikan vieressä on Pamilon vesivoimalaitos. Kallio on lohkeilutta ja maassa on useita irronneita kiviä. Punaväriä on kallion syvennyksessä olevissa jäljelle jääneissä pinnoissa.

## Maalaus
Punaväriä on kalliossa olevissa kivipinnoissa ohuelti ja digitaalivärikuvien punaväriä vahvistamalla ei ole voitu vahvistaa minkään kuvion esiintymistä. Se, ettei punaväri ole ihmisen levittämää, vaikuttaa olevan todennäköisin selitys. Luonnossa punavärin esiintyminen kallion pinnoilla on varsin yleistä ja tämä seikka saattaisi selittää Käklinkallion ilmiön.

## Lähteet
*
* Muinaistaideyhdistys: Käklinkallio 
* Luukkonen, Ismo: Käklinkallio
* 

### Viitteet
Maresuke Nogi

**Maresuke Nogi** (; 25. joulukuuta 1849 Edo (Tokio) – 13. syyskuuta 1912 Tokio) oli japanilainen kreivi ja kenraali.

## Elämä ja ura
Nogin isä oli samurai, joka kuului Chōfu-klaaniin. Nogi osallistui nuorena toiseen Chōshūn sotaretkeen ja yleni vuonna 1871 majuriksi. Hän osallistui myös Hagin ja Satsuman kapinoiden kukistamiseen. Hänestä tuli vuonna 1875 jalkaväkirykmentin apulaiskomentaja, 1880 rykmentinkomentaja ja 1885 prikaatinkomentaja. Vuonna 1887 hän matkusti Sōroku Kawakamin kanssa Saksaan täydentämään sotilasopintojaan. Vuosien 1894–1895 Kiinan–Japanin sodassa Nogi komensi 1. jalkaväkiprikaatia, joka miehitti Port Arthurin. Hänet ylennettiin kenraaliluutnantiksi, ja vuodesta 1896 hän toimi jonkin aikaa Japanille sodassa siirtyneen Formosan saaren (nyk. Taiwan) sotilaskuvernöörinä. 

Vuonna 1904 Nogi ylennettiin kenraaliksi. Venäjän–Japanin sodassa hän komensi Japanin 3. armeijaa ja johti sitkeästi 6. kesäkuuta 1904 alkanutta Port Arthurin piiritystä. Suurten vaikeuksien jälkeen kaupungin valtaus onnistui viimein 2. tammikuuta 1905. Vallattuaan kaupungin hän vei armeijansa tärkeimmälle sotanäyttämölle Mantšuriaan ja vaikutti merkittävällä tavalla japanilaisten voittoon ratkaisevassa Mukdenin taistelussa, jossa hänen armeijansa iski venäläisten oikeaa siipeä vastaan. Sodan jälkeen Nogi nimitettiin sotaneuvoston jäseneksi, ja vuodesta 1907 hän toimi Gakushūin-koulun johtajana. Samana vuonna hän sai kreivin arvon.

Nogi teki vaimonsa Shizukon kanssa rituaali-itsemurhan Japania lähes puoli vuosisataa hallinneen keisari Meijin hautajaispäivänä syyskuussa 1912. Nogi suoritti perinteisen samuraiden itsemurhaseremonian eli seppukun osoittaakseen uskollisuutensa keisarilleen, sillä Japanin varhaisemmassa historiassa uskollisten palvelijoiden oli tapana seurata herraansa kuolemaan (*[[junshi]]*). Nogin vaimo tappoi itsensä naisten tapaan viiltämällä kurkkunsa auki. Monet tuon ajan japanilaiset kirjailijat, kuten Sōseki Natsume ja Mori Ōgai, pitivät Nogin itsemurhaa esimerkkinä Japanin feodaalisten perinteiden ja nopean modernisaation välisestä ristiriidasta.

Venäjän–Japanin sotaan liittyvistä henkilöistä Nogi kohosi amiraali Heihachirō Tōgōn ohella Japanissa tärkeimmäksi isänmaallisen sankarinpalvonnan kohteeksi. Nogista on tehty useita elokuvia.

## Lähteet

## Aiheesta muualla
I sette gladiatori

**I sette gladiatori** (”Seitsemän gladiaattoria”; , ”Seitsemän spartalaista”) on vuonna 1962 valmistunut italialais-espanjalainen seikkailuelokuva. Lajityypiltään western-vaikutteista peplumia edustavan elokuvan ohjaajaksi on merkitty Pedro Lazaga. Sen pääosaa esittää yhdysvaltalainen Richard Harrison.

## Juoni
Spartaan palannut gladiaattori Darius saa tietää, että tyrannimainen efori Hiarba on murhannut hänen isänsä ja tavoittelee hänen rakastettuaan Aglaiaa. Aglaian isän murhaajaksi lavastettu Darius pakenee kaupungista ja kerää yhteen gladiaattoriystävänsä, jotka ottavat tehtäväkseen Hiarban kukistamisen.

## Näyttelijät

## Tuotanto ja vastaanotto
*I sette gladiatori* on kuvattu Techniscope-laajakangastekniikalla Eastmancolor-väreissä Incir De Paolisin studiolla Roomassa, Sevilla Filmsin studiolla Madridissa sekä Madridin ulkopuolella Manzanares el Realin ja La Pedrizan maisemissa. Se on ensimmäinen monista *[[7 rohkeata miestä]]* -jäljitelmistä, jotka Stanley Kubrickin ''Spartacuksen'' vaikutuksesta on sijoitettu westerniksi tyyliteltyyn gladiaattoriasetelmaan. Elokuvan ohjaajaksi on virallisesti merkitty espanjalainen Pedro Lazaga, mutta pääosaa esittäneen Richard Harrisonin mukaan sen ohjauksesta vastasi kokonaan Alberto De Martino, joka oli tehnyt myös Harrisonin ensimmäisen peplum-elokuvan *[[Voittamaton gladiaattori]]* (*Il gladiatore invincibile*, 1961).

Elokuva on yksinkertainen mutta viihdyttävä toimintaseikkailu, jossa on paljon kiinnostavia yksityiskohtia ja kepeää huumoria. Se ei kuitenkaan ole yhtä onnistunut kuin Harrisonin *Voittamaton gladiaattori*, ja elokuvan alun jälkeen sen käsikirjoitus jättää sankarin pahasti ystäviensä varjoon. Muista gladiaattoreista erottuu varsinkin tyylilajin vakiokasvo Livio Lorenzon.

*I sette gladiatori* oli kohtalainen kaupallinen menestys ja tuotti Italiassa yhteensä 421 miljoonan liiran pääsylipputulot. Espanjassa sen näki 270&nbsp;000 ja Ranskassa lähes 970&nbsp;000 katsojaa. Elokuvan alku on kopioitu yksityiskohtia myöten Adalberto Albertinin gladiaattoriseikkailuun *[[Ritorno del gladiatore più forte del mondo]]* (1971). Siitä on olemassa myös 1980-luvun jäljitelmä *[[Seitsemän raivoisaa gladiaattoria]]*.

## DVD-julkaisut
Elokuvan laajakangasversio on saatavilla laadultaan tyydyttävänä englanninkielisenä DVD:nä. Impulson espanjalainen julkaisu sisältää vain espanjankielisen ääniraidan.

## Lähteet

## Aiheesta muualla
*
Harmaasieppomesikko

**Harmaasieppomesikko** (*Conopophila whitei*) on mesikoiden heimoon kuuluva varpuslintu. 

## Levinneisyys
Harmaasieppomesikkoa tavataan Australiassa. Lajin ei uskota olevan vaarassa, ja se on luokiteltu elinvoimaiseksi.

## Lähteet
Laura Hickman

**Laura Hickman** (s. 7. joulukuuta 1956 Long Beach, Kalifornia, Yhdysvallat) on yhdysvaltalainen kirjailija. Hän on tunnettu pelisuunnittelijana ja fantasiakirjoista, joita hän tekee yhdessä puolisonsa Tracy Hickmanin kanssa.

## Teoksia
### The Nightbirds -sarja
* *Unwept* (2014)
* *Unhonored* (2016)

## Lähteet

## Aiheesta muualla
*
Surumesikko

**Surumesikko** (*Sugomel nigrum*) on mesikoiden heimoon kuuluva varpuslintu. 

## Levinneisyys
Surumesikkoa tavataan laajalla alueella Australiassa. Lajia on kuvattu paikallisesti yleiseksi, ja se on luokiteltu elinvoimaiseksi.

## Lähteet
Herra Peabody & Sherman

**Herra Peabody & Sherman** () on vuonna 2014 ensi-iltansa saanut yhdysvaltalainen animaatioelokuva, jonka on ohjannut Rob Minkoff.

## Ääninäyttelijät

### Suomenkielinen versio
 
 

## Lähteet
Kokkokallion kalliomaalaus

**Kokkokallion kalliomaalaus** sijaitsee Koitereella Alanteenlahdella Ilomantsissa Pohjois-Karjalassa. Maalaus on löydetty toisen kerran 1990-luvun lopulla. 

## Kallio ja sen sijainti
Maalaus sijaitsee Koitereella Alanteenlahdella Kokkokallossa vastapäätä Pennasenniemeä. Maalaus on Haapajoelle vievän reitin varrella. 

## Maalaus
Kalliossa erottuu heikosti kaksi mutkikasta pystyviivaa parin senttimetrin välein ja niiden alapuolella haaleaa punaväriä. Viivat on maalattu 1,5−2 senttimetrin paksuisella viivalla ja ne ovat 17 ja 20 cm pitkät. Noin 70 senttimetrin päässä on havaittu kämmenpainauma. 

## Lähteet
*
* 
* Luukkonen, Ismo: Kokkokallio
* 
### Viitteet
Brasilian keisarikunta

**Brasilian keisarikunta** () oli siirtomaaisännästään Portugalista itsenäistyneen Brasilian ensimmäinen valtiomuoto vuosina 1822–1889. Pääkaupunkina toimi Rio de Janeiro.

Napoleonin sotien vuoksi Portugalin tuleva kuningas Juhana VI oli paennut Brasiliaan vuonna 1807. Brasiliassa oli jo 1700-luvulla herännyt itsenäisyysliike Ranskan vallankumouksen innoittamana. Juhana VI:n aikana maa kehittyi kaupankäynnin ja koulutuksen osalta. Toisaalta portugalilaisia suosittiin ja veroja korotettiin, minkä katsotaan lisänneen tyytymättömyyttä maassa. Juhana VI:n palattua Eurooppaan hänen poikansa kruununprinssi Dom Pedro I julisti maan yleisen mielipiteen painostuksesta itsenäiseksi, ja hänet tunnustettiin keisariksi. Hän julisti Brasilian perustuslain vuonna 1824, mutta suosion puutteessa ja muun muassa Uruguayn maakunnan itsenäistyttyä hän luopui kruunusta vuonna 1831 ja palasi Portugaliin.

Pedro I:n kuusivuotias poika Dom Pedro II nousi isänsä jälkeen Brasilian valtaistuimelle. Perustuslakia muutettiin vuonna 1834 siten, että saatiin aikaan maakunnallinen itsehallinto, ja Brasiliasta tuli liittokeisarikunta. Brasilia kävi niin sanottua kolmoisliiton sotaa Paraguayta vastaan vuosina 1865–1870. Sen jälkeen tuli ajankohtaiseksi kysymys orjien vapauttamisesta. Keisarin ollessa käymässä Euroopassa kansanedustuslaitos lakkautti hänen tyttärensä Isabellan johdolla orjuuden ilman korvauksia isännille. Orjanomistajat liittyivät tasavaltalaisiin, ja Pedro luopui kruunusta. Vuoden 1889 vallankumouksen jälkeen muodostettiin Brasilian yhdysvallat -niminen tasavalta, jonka ensimmäiseksi presidentiksi tuli marsalkka Deodoro da Fonseca.

Keisarikunnan aika, etenkin Pedro II:n kaudella, oli nopean kasvun ja kehityksen aikaa: väkiluku kasvoi neljästä miljoonasta 14 miljoonaan ja viennin arvo kymmenkertaistui.

Keisarikunnan kansallislaulu oli ''Hino da Independência'' vuosina 1822–1831 ja ''Hino Nacional Brasileiro'' vuosina 1831–1889.

## Lähteet

## Aiheesta muualla
Parhaat (Wigwam)

**Parhaat** on Wigwam-yhtyeen kokoelma-albumi. Megamania-yhtiö julkaisi sen vuonna 2009.

## Kappaleet

#
#
#
#
#
#
#
#
#
#

## Lähteet
Kolme ässää

**Kolme ässää** on suomalainen lapsille tarkoitettu animaatiosarja. Se kertoo kahden lapsen ja koiran, Sallan, Saken ja Saastamoisen, muodostamasta salapoliisikolmikosta, joka ratkoo omassa lähiympäristössään tapahtuvia mysteerejä. Sarjan on käsikirjoittanut myös Sirkuspelle Hermannin luojana tunnettu kirjailija Simo Ojanen ja piirtänyt animaattori Mikko Kunnas. Kertojana toimii näyttelijä Tapio Hämäläinen. 

*Kolme ässää* -sarjan ensimmäiset jaksot esitettiin TV2:n Pikku Kakkosessa vuonna 1994. Vuosina 1994–1998 valmistui yhteensä 33 viiden minuutin pituista jaksoa, jotka on myöhemmin julkaistu myös DVD-muodossa *Pikku Kakkosen parhaat* ja *Pikku Kakkosen suosikit* -nimisissä sarjoissa. Varsinaisten jaksojen lisäksi DVD:t sisältävät tietoiskuja muun muassa heijastimen ja pelastusliivien käytöstä. Kolmen ässän seikkailuja on myyty myös ulkomaille. Sitä on lähetetty muissa Pohjoismaissa.

Vuonna 2001 ilmestyi Simo Ojasen lastenkirja *3 ässää ja karkulainen*, jonka kuvitus on animaatiosarjan tavoin Mikko Kunnaksen tekemä.

## Jaksot
# Apua karhu!
# Aarteenkaivajan arvoitus
# Avain kateissa
# Lentävä lohikäärme
# Tomaattiarvoitus
# Lumimiehen jäljillä
# Vesihirviö
# Sateenvarjovaras
# Kammottava pulputtaja
# Outo ääni sairaalassa
# Kaupassa kummittelee
# Hätä pesäpuussa
# Sukellusvene
# Saastamoinen katoaa
# Kummitustalo
# Miksi torvi ei soi
# Salla on paras
# Pankkiryöstö
# Koditon koirapentu
# Iltataivaalla ufo
# Saastamoisen onnenluu
# Palovartiossa
# Sammakkohuolia
# Mustan pullon arvoitus
# Meteliä lelutehtaassa
# Kellarivaras
# Porkkanenä kateissa
# Piparikakkuarvoitus
# Sallan hattu hukassa
# Kimaltava aarre
# Joulukuusimetsässä
# Joulupukki ryöstetty
# Kuka varasti kellonviisarit

## Tietoiskut
# Heijastintietoisku
# Pelastusliivit ylle
# Älä sukella minne vaan!
# Mehukanisteri tänne!
# Saastamoinen uimakoulussa
# Saastamoinen uppeluksissa

## Lähteet
Andrejs Rastorgujevs

**Andrejs Rastorgujevs** (s. 27. toukokuuta 1988 Alūksne) on latvialainen ampumahiihtäjä.

Rastorgujevsin maailmancupin debyytissä joulukuussa 2009 Östersundissa hän tuli ensimmäisessä kilpailussaan sijalle 47. Hänet kuitenkin hylättiin, koska hän vaihtoi loppusuoralla linjaa estäen samalla toista urheilijaa. Kaudella 2012-2013 hän sijoittui ampumahiihdon maailmancupin kokonaiskilpailussa 36. sijalle. Seuraavalla kaudella hän oli maailmancupissa kuudestoista. Rastorgujevs saavutti ensimmäisen palkintosijansa maailmancupissa oltuaan toinen Oslon yhteislähtökilpailussa maaliskuussa 2017. Tätä ennen hän oli ollut maailmancupin osakilpailussa parhaimmillaan neljä kertaa neljäs. Kaudella 2017–2018 hän sijoittui toiseksi Kontiolahden pikakilpailussa. Maailmancupin kokonaiskilpailussa hän oli kolmastoista ja pikakilpailun cupissa viides. Kaudella 2023–2024 hän sijoittui Oslon yhteislähdössä toiseksi. Kaudella 2024–2025 hän oli Ruhpoldingin normaalimatkalla kolmas.

Hän on osallistunut kolmiin talviolympialaisiin: 2010 ja 2014 ja 2018. Sotšissa 2014 hän sijoittui takaa-ajokilpailussa yhdeksänneksi ja yhteislähdössä 14:nneksi. Pyeongchangissa 2018 hän oli takaa-ajokilpailussa kahdestoista. MM-kilpailuihin hän on osallistunut vuodesta 2011 lähtien. Hän sijoittui Östersundissa 2019 takaa-ajokilpailussa kuudenneksi, normaalimatkalla 13:nneksi ja pikakilpailussa 14:nneksi. Pokljukan MM-kilpailuissa 2021 hän oli pikakilpailussa viidestoista ja takaa-ajossa kymmenes. Oberhofissa 2023 hän sijoittui yhteislähdössä viidenneksi, pikakilpailussa seitsemänneksi ja takaa-ajossa yhdeksänneksi. Nové Měston MM-kilpailuissa 2024 hän saavutti yhteislähdössä hopeaa. Hän oli normaalimatkalla neljäs ja pikakilpailussa kahdestoista.

Vuonna 2014 Rastorgujevs voitti ampumahiihdon Euroopan mestaruuden miesten normaalimatkalla Nové Městossa ja oli pikakilpailussa kolmas. Vuoden 2017 EM-kilpailuissa hän sai takaa-ajossa pronssia. Hän voitti pikakilpailun Euroopan mestaruuden Ridnaunissa 2018 ja sai samassa lajissa hopeaa Minskissä 2020. Hän voitti normaalimatkan Euroopan-mestaruuden Duszniki-Zdrój'ssa 2021. Hän on voittanut rulla-ampumahiihdon nuorten takaa-ajon maailmanmestaruuden 2006 sekä saanut aikuisten sarjssa MM-pronssia pikakilpailussa ja takaa-ajossa 2010.

Kansainvälinen ampumahiihtoliitto IBU asetti Rastorgujevsin 24 kuukauden kilpailukieltoon maaliskuussa 2021, koska hän oli laiminlyönyt dopingtestaukseen liittyvien olinpaikkatietojensa kertomisen. Rastorgujevs valitti tuomiosta urheilun kansainväliseen vetoomustuomioistuimeen, joka lyhensi kilpailukiellon 18 kuukauden pituiseksi.

## Lähteet
*

### Viitteet
Ludwig Windthorst

**Ludwig Windthorst** (17. tammikuuta 1812 Kaldenhof, lähellä Osnabrückiä, Hannover – 14. maaliskuuta 1891 Berliini) oli saksalainen katolinen poliitikko. Hän oli yksi Saksan keskustapuolueen (*Zentrum*) perustajista ja johtajista, ja hän pyrki yhdistämään Saksan roomalaiskatolisen väestön poliittisesti ajaakseen heidän uskonnollisia intressejään. Windthorst oli kansleri Otto von Bismarckin johtava vastustaja 1870-luvun niin sanotun kulttuuritaistelun eli *[[kulturkampf]]in* aikana.

Windthorst toimi vuodesta 1836 asianajajana Osnabrückissä. Hänet valittiin vuonna 1849 edustajaksi Hannoverin kuningaskunnan maapäivien alempaan kamariin ja kaksi vuotta myöhemmin sen puhemieheksi. Hän toimi myös Hannoverin oikeusministerinä vuosina 1851–1853 sekä 1862–1865. Kun Hannover vuonna 1866 liitettiin Preussiin, Windthorstille aukeni laajempi toimintakenttä ja hänet valittiin edustajaksi Preussin maapäivien edustajainhuoneeseen sekä Pohjois-Saksan liiton valtiopäiville Lingen-Meppenin edustajana. Saksan yhdistyttyä vuonna 1871 hän jatkoi Saksan valtiopäivien edustajana. Windthorst kuului aluksi Hannoverin hallitsijasukua tukeneisiin niin sanottuihin welfiläisiin, mutta sittemmin hänen poliittisen toimintansa johtoaatteeksi kohosi jyrkkä katolisuus. Kun Bismarckin politiikka näytti kääntyvän katolisten etuja vastaan, joukko katolisia poliitikkoja perusti vuonna 1869 Keskustapuolueen. Windthorst oli yksi puolueen perustajajäsenistä. Hänestä tuli puolueen johtaja Hermann von Mallinckrodtin kuoltua vuonna 1874, ja hän säilytti tämän aseman omaan kuolemaansa saakka.

*Kulturkampfina* tunnettu poliittinen taistelu käynnistyi 1870-luvulla, kun Bismarck yritti vähentää roomalais-katolisen kirkon valtaa Saksassa. Koska Keskustapuolue oli saavuttanut vahvan aseman valtiopäivillä ja Windthorst tunnettiin lahjakkaana puhujana, hänestä ja Bismarckista tuli poliittisella areenalla toistensa päävastustajia ja samalla henkilökohtaisia vihamiehiä. Windthorstin on sanottu olleen tuolloin Bismarckin vaarallisin vastustaja. Vähitellen Bismarck kuitenkin pehmensi linjaansa ja lähti tavoittelemaan sovintoa katolisten kanssa. Tilannetta helpotti paavi Pius IX:n kuolema vuonna 1878, ja sen jälkeen Bismarck ja Windthorst sopivat useita poliittisia lehmänkauppoja. Koska Bismarck tarvitsi Keskustapuolueen ääniä saadakseen lakiesityksilleen enemmistön valtiopäivillä, hän suostui vuoteen 1890 mennessä peruuttamaan pääosan kulttuuritaistelun aikana säädättämistään laeista. Hän ei kuitenkaan onnistunut yrityksessään ohittaa Windthorst päätöksenteossa neuvottelemalla suoraan uuden paavin Leo XIII:n kanssa. Bismarck kuitenkin siirsi joidenkin kiistanalaisten kompromissien käsittelyn Preussin ylähuoneeseen, jossa katolisten johtajana toimi piispa Georg von Kopp.

## Lähteet

## Aiheesta muualla
Herbert von Bismarck

**Nikolaus Heinrich Ferdinand Herbert von Bismarck** (28. joulukuuta 1849 Berliini – 18. syyskuuta 1904 Friedrichsruh) oli saksalainen diplomaatti ja poliitikko, joka toimi vuosina 1886–1890 Saksan ulkoministerinä. Hän oli valtakunnankansleri Otto von Bismarckin poika.

Herbert von Bismarck opiskeli Berliinissä ja Bonnissa, ja kohosi Preussin armeijan upseeriksi Ranskan–Saksan sodan aikana, jossa hän myös haavoittui Mars-la-Tourin taistelussa. Vuonna 1873 hän siirtyi diplomaatiuralle. Hän avusti usein henkilökohtaisesti kanslerina toiminutta isäänsä ja toimi joitain vuosia tämän yksityissihteerinä. Bismarck työskenteli ensin Saksan lähetystöissä Bernissä ja Wienissä, toimi 1882–1884 lähetystöneuvoksena Lontoossa ja 1884 Pietarissa sekä 1884–1885 lähettiläänä Haagissa. Sen jälkeen hänet nimitettiin ulkoministeriön alivaltiosihteeriksi ja 1886 valtiosihteeriksi eli ulkoministeriksi. Vuonna 1888 hänestä tuli myös Preussin valtionministeri. Kun Otto von Bismarck vuonna 1890 joutui eroamaan kanslerin tehtävistä, myös Herbert joutui jättämään hallituksen. Hän oli Saksan valtiopäivillä konservatiivien edustajana vuosina 1881–1886 ja uudelleen vuodesta 1893 kuolemaansa asti, mutta ei onnistunut luomaan siellä näyttävää poliittista uraa. Isänsä kuoltua hän peri tämän ruhtinaan arvon.

## Lähteet
Vuoden 2014 talviparalympialaisten mitalitaulukko

**[[Talviparalympialaiset 2014|Vuoden 2014 talviparalympialaisten]]** mitalitaulukko. Maiden järjestys on ensin kultamitalien määrän mukaan, sitten hopea- ja lopuksi pronssimitalien määrän mukaan. Jos tuon jälkeen maiden mitalimäärä on sama, maat ovat jaetulla sijalla aakkosjärjestyksessä. Tätä järjestämistapaa käyttävät Kansainvälinen olympiakomitea ja IAAF.

## Lähteet

* Sochi.ru
Paul Cambon

**Pierre Paul Cambon** (20. tammikuuta 1843 Pariisi – 29. toukokuuta 1924 Pariisi) oli ranskalainen diplomaatti, joka toimi vuosina 1898–1920 Ranskan suurlähettiläänä Isossa-Britanniassa. Hänellä oli keskeinen rooli Ranskan ja Ison-Britannian välillä vuonna 1904 solmitun entente cordiale -sopimuksen synnyssä.

Cambon valmistui asianajajaksi vuonna 1870 ja nuorena tasavaltalaisena hänestä tuli saman vuoden marraskuussa Pariisin pormestariksi nimitetyn Jules Ferryn sihteeri. Hänestä tuli huhtikuussa 1871 Bouches-du-Rhônen departementin prefektuurin pääsihteeri ja seuraavana vuonna Auben departementin prefekti. Seuraavan kymmenen vuoden aikana Cambon toimi prefektinä eri departementeissa, kunnes Ferry järjesti hänet helmikuussa 1882 Ranskan residentiksi Tunisiaan. Cambon auttoi muuttamaan Tunisian Ranskan protektoraatiksi. Hän ei kuitenkaan tullut toimeen Ranskan miehitysjoukkoja Tunisiassa komentaneen kenraali Georges Boulangerin kanssa, ja tultuaan vuonna 1886 Ranskan sotaministeriksi Boulanger erotti hänet. Cambon siirtyi vielä samana vuonna Ranskan suurlähettilääksi Madridiin ja 1891 Konstantinopoliin. Hän epäonnistui yrityksessään saada neuvottelemalla Iso-Britannia vetämään joukkonsa pois Egyptistä.

Cambon nimitettiin suurlähettilääksi Lontooseen elokuussa 1898, keskellä Ranskan ja Ison-Britannian suhteita hiertänyttä Fashodan kriisiä. Seuraavina vuosina hän pyrki lämmittelemään maiden välejä. Ranskan ja Ison-Britannian kiistat sovittanut entente cordiale -sopimus, joka allekirjoitettiin 8. huhtikuuta 1904, oli hänen uransa merkittävin saavutus. Sopimus toi Ranskalle brittien tuen ja siten vahvisti huomattavasti Ranskan asemaa ensimmäisessä ja toisessa Marokon kriisissä vuosina 1905–1906 ja 1911, joissa Saksa yritti haastaa Ranskan aseman Marokossa. Sopimus myös raivasi tietä Ranskan ja Ison-Britannian liitolle ensimmäisessä maailmansodassa. Sotaa edeltäneinä vuosina Cambon kehitti hyvän yhteistyösuhteen varsinkin Ison-Britannian ulkoministeri Edward Greyn kanssa, ja maiden ulkopolitiikka läheni huomattavasti toisiaan. Heinäkuun kriisin aikana 1914 Cambon pyrki varmistamaan Ison-Britannian tuen Ranskalle sodan puhjetessa. Myös maailmansodan aikana hänellä oli keskeinen rooli brittien ja ranskalaisten yhteistyössä.

Pariisin rauhankonferenssissa vuonna 1920 Cambon osallistui komiteaan, joka valmisteli Turkin kanssa tehtävää rauhansopimusta. Hän erosi suurlähettilään tehtävistään joulukuussa samana vuonna ja toimi sen jälkeen Académie des sciences morales et politiques -akatemian jäsenenä.

Paul Cambonin veli oli diplomaatti Jules Cambon.

## Lähteet
Cerium(IV)oksidi

**Cerium(IV)oksidi** eli **ceriumdioksidi** (CeO2) on cerium- ja oksidi-ionien muodostama epäorgaaninen ioniyhdiste. Yhdistettä käytetään muun muassa eräiden lasilaatujen valmistamiseen ja katalyyttinä. Cerium muodostaa myös toisen oksidin cerium(III)oksidin.

## Ominaisuudet
Huoneenlämpötilassa cerium(IV)oksidi on valkoista tai hieman kellertävää kiteistä ainetta. Cerium(IV)oksidin kiderakenne muistuttaa kalsiumfluoridin rakennetta. Yhdiste on käytännöllisesti katsoen veteen liukenematon, mutta liukenee happoihin. Happoihin liukenemista parantaa pelkistimen läsnäolo. Happo-emäsluonteeltaan cerium(IV)oksidi on amfoteerinen aine ja reagoi sulien alkalimetallihydroksidien, kuten natriumhydroksidin kanssa muodostaen ceraattisuoloja.
:CeO2 + 2 NaOH → Na2CeO3 + H2O

## Valmistus ja käyttö
Cerium(IV)oksidia valmistetaan joko hapettamalla metallista ceriumia ilman hapen avulla tai kuumentamalla muita ceriumyhdisteitä kuten ceriumkarbonaattia, ceriumnitraattia tai ceriumoksalaattia.

Tärkein cerium(IV)oksidin käyttö on muun muassa lasisten peilien ja optisen lasin kiillotus. Yhdistettä voidaan käyttää myös lasin värin poistoon ja opalilasin valmistuksessa. Muita cerium(IV)oksidin käyttökohteita ovat katalyyttinä toimiminen hapetusreaktioissa kuten typpihapon ja ammoniakin valmistuksessa sekä itsestäänpuhdistuvissa uuneissa.

## Lähteet
Huang Xing

**Huang Xing** (Wade-Giles: **Huang Hsing**; 25. lokakuuta 1874 Changsha – 31. lokakuuta 1916 Shanghai) oli kiinalainen vallankumouksellinen, joka oli Sun Yat-senin ohella yksi Xinhai-vallankumouksen johtajista ja Kiinan tasavallan perustajista.

Ollessaan vielä opiskelija Huang johti vallankumouksellista ryhmää, joka järjesti vuonna 1900 Hunanissa epäonnistuneen kapinan salaseurojen avulla. Hän perusti sittemmin Huaxinghui (”Kiinan uudelleensyntymisen seura”) -nimisen vallankumousjärjestön, jonka tavoitteena oli Qing-dynastian syökseminen vallasta. Useiden epäonnistuneiden vallankumousyritysten jälkeen Huang joutui pakenemaan Japaniin. Vuonna 1905 Sun Yat-sen kokosi Kiinan vallankumoukselliset ryhmät yhteen Tongmenghui-nimiseen järjestöön. Sunista tuli järjestön puheenjohtaja ja Huangista hänen oikea kätensä. Järjestö kuitenkin menetti pian merkityksensä kokoavana voimana, sillä sen sisällä oli liikaa monenlaisia suuntauksia. Sen nimissä järjestettiin vuosina 1906–1911 Etelä-Kiinassa kahdeksan kapinaa, jotka kaikki kukistettiin. Vuonna 1911 Huang kannattajineen yritti yhdessä heitä tukeneiden sotilaiden kanssa vallata Kantonin kaupungin Etelä-Kiinassa. Kantonin kansannousu epäonnistui koska siihen osallistuneiden lukuisten ryhmien yhteistyö petti, mutta yritys on saavuttanut juhlitun aseman Kiinan vallankumoushistoriassa.

Vallankumous Kiinassa sai lopulta alkunsa Wuchangissa Keski-Kiinassa 10. lokakuuta 1911 puhjenneesta sotilaskapinasta, joka levisi eri puolille maata. Koska Sun Yat-sen oli tuolloin Euroopassa, Huang kiirehti ottamaan vallankumouksen johdon käsiinsä. Tukijoineen hän onnistui pidättelemään keisarillisen armeijan joukkoja kolmen viikon ajan Hanyangissa, mikä antoi vallankumousjoukoille ratkaisevasti aikaa järjestäytymiseen. Joulukuun alussa vallankumoukselliset valtasivat Nanjingin ja perustivat sinne pääkaupunkinsa. Nanjingissa toiminut vallankumouksellinen väliaikaishallitus tarjosi Huangille 14. joulukuuta ylipäällikön asemaa, mutta hän kieltäytyi. Kun Sun Yat-sen kaksi viikkoa myöhemmin palasi Kiinaan, hänet valittiin väliaikaiseksi presidentiksi, mutta hän luovutti maaliskuussa 1912 tehtävänsä entiselle keisarillisen armeijan komentajalle Yuan Shikaille, joka siirtyi näin vallankumouksen puolelle. Huangille tarjottiin nyt pääministerin paikkaa ja kenraalin arvoa tasavallan armeijassa, mutta hän kieltäytyi jälleen. Sen sijaan hän hajotti joukkonsa ja ryhtyi organisoimaan Tongmenghuin pohjalta poliittista puoluetta. Yuan Shikain hankittua itsevaltaisen aseman Sun ja Huang yrittivät vuonna 1913 nostattaa niin sanotun Kiinan toisen vallankumouksen häntä vastaan, mutta Yuan murskasi yrityksen. Huang joutui jälleen pakenemaan Japaniin. Hän palasi Kiinaan Yuanin kuoleman jälkeen heinäkuussa 1916, mutta kuoli pian sairauteen.

## Lähteet

## Aiheesta muualla
Margaretengürtelin metroasema

**Margaretengürtelin metroasema** on Wienin metron linjan 4 asema Margaretenin kaupunginosassa Wienissä. Nykyinen metroasema on avattu vuonna 1980, mutta paikalla on sijainnut rautatieasema jo vuodesta 1899. Asema on saanut nimensä Margaretenin kaupunginosasta ja läheisestä Gürtel-kehätiestä.

## Lähteet

## Aiheesta muualla
Blink (kappale)

**Blink** on saksalaisyhtye Cascadan kappale. Se julkaistiin singlenä 28. maaliskuuta 2014.

## Taustaa

Saksalainen DJ/tuottaja "CJ Stone" paljasti 12. joulukuuta 2013, että hän on työstämässä Cascadan uusimmalle julkaisulle. Hän jakoi faneilleen tiedon siitä että single on nimeltään "Blink" ja se tullaan julkaisemaan alkuvuonna 2014. Kappaleen oli alun perin nauhoittanut ja julkaissut pop-yhtye U.V.U.K. vuonna 2012. Single ei kuitenkaan menestynyt kaupallisesti, joten se annettiin Cascadalle julkaistavaksi.

## Musiikkivideo

Natalie julkaisi 10. tammikuuta 2014 omalla Facebook-seinällä tiedotteen, jossa hän sanoi olevansa kiireisenä suunnittelemassa musiikkivideota uudelle singlelleen. 15. tammikuuta 2014 hän ilmoitti, että he ovat valmiita videon kuvaamiseen. Video julkaistiin Kontor Recordsin YouTube-kanavalla singlen julkaisupäivänä.

## Kappalelista

**German digital download**

* 1. "Blink" (Video Edit) - 3:51
* 2. "Blink" (Extended Mix) - 5:09
* 3. "Blink" (Crew Cardinal Radio Edit) - 3:10
* 4. "Blink" (Crew Cardinal Remix) - 4:07
* 5. "Blink" (Jerome Radio Edit) - 3:41
* 6. "Blink" (Jerome Remix) - 5:12
* 7. "Blink" (CJ Stone Radio Edit) - 3:15
* 8. "Blink" (CJ Stone Remix) - 4:41
* 9. "Blink" (House of Titans Radio Edit) - 3:31
* 10. "Blink" (House of Titans Remix) - 5:20

**Australian digital download**

* 1. "Blink" (Video Edit) - 3:51
* 2. "Blink" (US Video Edit) - 3:50
* 3. "Blink" (Crew Cardinal Radio Edit) - 3:10
* 4. "Blink" (Jerome Radio Edit) - 3:41
* 5. "Blink" (CJ Stone Radio Edit) - 3:15
* 6. "Blink" (House of Titans Radio Edit) - 3:21
* 7. "Blink" (Extended Mix) - 5:09
* 8. "Blink" (US Extended Mix) - 5:02
* 9. "Blink" (Crew Cardinal Remix) - 4:07
* 10. "Blink" (Jerome Remix) - 5:12
* 11. "Blink" (CJ Stone Remix) - 4:41
* 12. "Blink" (House of Titans Remix) - 5:20

## Listasijoitukset

## Lähteet
Mirke Hämäläinen

**Mirke Tuovi Marketta Hämäläinen** (s. 23. toukokuuta 1984 Säkylä) on suomalainen kilpakävelijä. Hän edustaa Turun Weikkoja ja hänen valmentajanaan toimii Sirpa Hämäläinen. Kalevan kisoista Hämäläinen on saavuttanut kaksi pronssia 10 kilometrin kävelyssä, vuosina 2003 ja 2004. Ulkoradoilta hän on lisäksi saanut 3&nbsp;×&nbsp;3&nbsp;000 metrin kävelyviestissä kultaa 2003 ja 2005 sekä hopeaa 2004. Sisäratojen SM-kilpailuista hänellä on saavutuksenaan hopea 3&nbsp;000 metrin kävelyssä vuodelta 2003.

## Lähteet
Kaarnasiivet

**Kaarnasiivet** (*Brassolis*) on pieni, vain neljä lajia käsittävä päiväperhossuku. Sen lajeja tavataan Keski- ja Etelä-Amerikassa. Muutamat lajit ovat tuhohyönteisiä.

## Piirteitä
Suvun perhoset ovat kookkaita siipivälin ollessa noin 60&ndash;100 mm. Siipien yläpinnat ovat ruskeat ja niissä on leveä, kellanoranssi poikkijuovakuvio. Siipien alapinnoilla on kookkaat silmätäplät. Aikuiset perhoset lentävät päiväperhosille epätyypilliseen tapaan hämärän aikaan. Ne ovat lyhytikäisiä ja ne elävät korkeintaan pari viikkoa. Aikuisen perhosen imukärsä on surkastunut eikä se nauti ravintoa.

Kaarnasiipien toukat elävät pääasiassa palmuilla ja saattavat syödä ne kokonaan lehdettömiksi. Naaras munii munat ryhmiin, joissa on muutamasta munasta jopa yli 200 munaan, yleensä ravintokasvin lehtien alapinnoille, harvemmin versoille tai hedelmystöihin. Munat kuoriutuvat noin 20&ndash;25 vuorokauden kuluttua. Toukkavaihe kestää noin 150 vuorokautta. Toukat ovat aktiivisia öisin ja elintavoiltaan vaeltelevia. Päivisin ne piilottelevat yksitellen tai ryhmissä silkkirihmalla yhteenkiedottujen palmunlehdyköiden välissä. Täysikasvuiset toukat jättävät ravintokasvin ja saattavat liikkua pitkiäkin matkoja etsiessään koteloitumispaikkaa. Kotelovaihe kestää pari viikkoa.

Kehräkaarnasiipi (*Brassolis sophorae*) ja liekkikaarnasiipi (*Brassolis astyra*) ovat taloudellisesti merkittäviä tuholaisia niiden syödessä kookospalmun (*Cocos nucifera*) lehtiä. Yksittäinen toukka syö 500&ndash;600 cm2 lehteä ja kaarnasiipien toukat syövat usein jopa puolet palmun lehdistä.

## Lajit
Sukuun kuuluu neljä lajia, joskin kehräkaarnasiipi saattaa tosiasiassa olla useamman lajin muodostama kompleksi.
* liekkikaarnasiipi *Brassolis astyra*
* loimukaarnasiipi *Brassolis haenschi*
* panamankaarnasiipi *Brassolis isthmia*
* kehräkaarnasiipi *Brassolis sophorae*

## Lähteet

## Aiheesta muualla
* Butterflies of America
Jooa

**Jooa** on suomalainen miehen, toisinaan naisenkin etunimi. Nimi on todennäköisesti syntynyt muunnelmana Raamatussa esiintyvästä nimestä Joas (vuoden 1938 raamatunsuomennoksessa Jooas), joka oli Vanhan testamentin mukaan sekä yhden Juudan että yhden Israelin muinaisen kuninkaan nimenä.

Suomessa nimi Jooa tuli käyttöön vasta 1900-luvun loppupuolella ja on yleistynyt vasta 2000-luvulla. Vuoden 1980 alusta maaliskuuhun 2026 mennessä nimi annettiin kaikkiaan 2&nbsp;771 pojalle ja muutamalle tytölle. Lisäksi muodossa Joa nimi annettiin samana aikana noin 550 pojalle ja noin 20 tytölle. Sekä Jooa- että Joa-nimisistä yli puolet osa on 2010-luvulla syntyneitä. Ennen vuotta 1970 nimeä Jooa ei ollut annettu kenellekään, ennen vuotta 1940 ei myöskään nimeä Joa. Vuodesta 2015 lähtien Jooan nimipäivä on 20. maaliskuuta.

## Tunnettuja Jooa- ja Joa-nimisiä

* Joa Elfsberg (s. 1980), ruotsalainen jääkiekkoilija
* Joa Korhonen (s. 1979), suomalainen laulaja, kitaristi ja taidemaalari
* Jooa Sammalniemi (s. 2007), jääkiekkomaalivahti

## Lähteet
Glitter & Gold

**Glitter & Gold** on englantilaisen laulaja-lauluntekijän Rebecca Fergusonin kolmas single hänen ensimmäiseltä studioalbumiltaan *[[Heaven (albumi)|Heaven]]*. Single julkaistiin 29. huhtikuuta 2012, ja julkaisijana toimi Syco Music ja RCA Records. Kappaleen teki Ferguson itse yhdessä Alex Smithin ja Paul Berryn kanssa. Kappaleen musiikkivideo julkaistiin 13. huhtikuuta 2012. *Glitter & Gold* menestyi parhaiten Italiassa, jossa se ylsi singelistalla sijalle 27 ja sai kultalevyn. 

Kappaleen nimi tuo mieleen varakkuuden ja kalliit korut, mutta kappale kertoo itse asiassa ystävyydestä ja siitä, miten rahalla ei voi ostaa sielua. Single sai kriitikoilta positiivisia arvioita. Digital Spy antoi sille neljä tähteä viidestä verraten kappaletta Adelen tuotantoon. The Guardian kuvaili kappaletta ihastuttavaksi. The Telegraph kirjoitti kappaleen olevan "vaikuttavaa R&B:tä".

## Kappaleet

## Listasijoitukset

### Myynti

## Lähteet

## Aiheesta muualla
*"Glitter & Gold" Youtubessa
Hersjana Matmuja

**Hersjana ”Hersi” Matmuja** (s. 1. helmikuuta 1990) on albanialainen laulaja, joka voitti Festivali i Këngës -laulukilpailun joulukuussa 2013 kappaleellaan ”Zemërimi i një nate” ja pääsi näin edustamaan Albaniaa vuoden 2014 Eurovision laulukilpailussa. Kansainvälistä kilpailua varten kappale käännettiin englanniksi nimelle ”One Night’s Anger”. Matmuja esiintyi ensimmäisessä semifinaalissa, mutta ei selviytynyt finaaliin.

## Lähteet

## Aiheesta muualla

* Matmujan esittely Eurovision laulukilpailun virallisilla sivuilla.
Gestilrenin taistelu

**Gestilrenin taistelu** käytiin vuonna 1210 Eerik Knuutinpojan ja Sverker nuoremman joukkojen välillä. Sverker nuorempi kaatui taistelussa, kuten myös Birger-jaarlin isä Magnus Minnisköld ja Bjälbo-sukuinen Folke Birgerinpoika. Taistelu oli ensimmäinen tapahtuma, jossa folkungat olivat mukana. Taistelussa Sverkerin suku kärsi lopullisen tappionsa kamppailussa vallasta Ruotsissa. Taistelun tapahtumapaikasta ei ole varmuutta, vaan useita eri vaihtoehtoja on esitetty.
Hossa (Kittilä)

**Hossa** on loma-asuntojen myötä kasvanut asuinalue tai kulmakunta Kittilän kunnan Sirkan kylän taajama-alueen itäosassa. Asuinalue sijaitsee Ounasjoen länsipuolella, Levin ympärystiellä, noin kaksi kilometriä Sirkan koululta. 

Hossa merkitsee ’(kangas)kortetta’ ja on sanana saamelaisperäinen (hoašša).

## Lähteet
Kirjanselkämaa

**Kirjanselkämaa** on kylä Kittilän kunnassa Ounasjoen varrella. Kylä sijaitsee Könkään ja Tepaston kylien puolivälissä.

Kylä on saanut nimensä maastonsa muodosta, se on kuin avattu kirja, kirjan selkä. Toinen selitys nimelle on 1700-luvulta asti  kulkeutuneen perinnetiedon mukaan se, että Kirjanselkämaassa on ollut porojen laskenta- ja kirjauspaikka.

Kirjanselkämaan ensimmäiset asukkaat olivat Esteri ja Veikko Paksuniemi, jotka muuttivat Sikkolasta, Ounasjoen rannalta Kirjanselkämaahan rakentamaansa taloon v.1958. Myöhemmin kylään muuttivat Martta (s.Paksuniemi) ja Reino Tengvall, Väinö ja Katri Paksuniemi, Arto ja Hellevi Paksuniemi.

Vuonna 2006 Marja-Terttu( s.Paksuniemi) ja Eero Puolakanaho rakensivat Hotelli Korpimarjan. Vuonna 2014 hotelli sai uudet omistajat ja sen nimeksi tuli Hotel Northern Lights Ranch, jonka ympärille on noussut 30 'lasimökkiä' revontulien ja aidon luonnon katseluun ja kokemiseen.

V. 2025 Kylään rakentui Galleria Korpimarja, jossa on esillä mm. Marja-Terttu Puolakanahon taidetta. 

Kirjanselkämaan kyläyhdistys perustettiin vuonna 2011. 

## Lähteet
V. I. Lenin 1870–1970

**V. I. Lenin 1870–1970** on vuonna 1970 V. I. Leninin syntymän 100-vuotisjuhlan kunniaksi ilmestynyt albumi, joka sisältää musiikin lisäksi myös puhetta. 

Love Recordsin, Kansankulttuurin ja Kansan Sivistystyön Liiton yhdessä julkaisemalla levyllä esiintyvät muun muassa Koiton Laulu, Arja Saijonmaa, Reijo Frank, Sinikka Sokka ja Kaj Chydenius. Albumin kansitekstin on kirjoittanut Atte Blom.

## Kappaleet
**A-puoli**
#tuntematon esittäjä1 - *Näillä sanoilla Lenin julisti Lokakuun vallankumouksen alkaneeksi*
#Meriklubin lauluryhmä - *Laulu Leninistä* (säv. ja san. Eino Puumalainen)
#Kristiina Repo, Sinikka Sokka, Kaj Chydenius & Martti Launis - *Lenin-sitaatti* (säv. Hans Eisler, san. V. I. Lenin, suom. san. Elvi Sinervo)
#Sinikka Sokka, Kaj Chydenius & Martti Launis - *Leninin sanat* (säv. Hans Eisler, san. Johannes Becker, suom. san. Pentti Saaritsa)
#Pekka Aarnio - *Sait kärsiä puolesta aatteen* (säv. ja san. trad.)
#Reijo Frank - *Lenin lähti matkalleen* (säv. Kaj Chydenius, san. tuntematon)
#Koiton Laulu - *[[Surumarssi (vallankumouslaulu)|Surumarssi]]* (säv. ja san. trad., suom. san. Reino Sandell)
#Kalle Holmberg - *V. I. Lenin* (säv. Otto Donner, san. Vladimir Majakovski, suom. san. Arvo Turtiainen)
**B-puoli**
#Kaj Chydenius & Meriklubin lauluryhmä - *Eläköön sosialismi* (säv. ja san. Caridad Moreira, suom. san. Pentti Saaritsa)
#Pekka Aarnio & Sinikka Sokka - *Kolme luotia Rudi Dutschkeen* (säv. ja san. Wolf Biermann, suom. san. Pentti Saaritsa)
#Sinikka Sokka & Pekka Aarnio - *Balladi Ho Tshi Minhistä* (säv. ja san. Ewan MacColl, suom. san. Elvi Sinervo)
#Koiton Laulu - *Neuvostojen puolesta* (säv. ja san. tuntematon)
#Arja Saijonmaa - *Komintern* (säv. Hans Eisler, san. Ilja Lvovitsh Frenkel)
#Kaj Chydenius & Pekka Aarnio - *Puolueen ylistys* (säv. Kaj Chydenius, san. Bertolt Brecht, suom. san. Pentti Saaritsa)
#Kaisa Korhonen - *Kommunismin ylistys* (säv. Hans Eisler, san. Bertolt Brecht, suom. san. Pentti Saaritsa)
*1 *esittäjää ei ole merkitty levyn tietoihin*

## Lähteet
*V. I. Lenin 1870–1970 Rate Your Music

### Viitteet
Sapfinen

**Sapfinen** voi tarkoittaa:

* Sapfo, 600-luvulla eaa. elänyt kreikkalainen runoilija.
** Sapfon säkeistö (”sapfinen mitta”), edellisen mukaan nimetty runomitta.
* ”Sapfinen”, naisten väliseen rakkauteen viittaava adjektiivi.
Henry Peyron

**Henry Georg Rudolf Peyron** (14. kesäkuuta 1883 Tukholma − 18. helmikuuta 1972) oli ruotsalainen upseeri ja urheilija. 

## Biografi
Henry Peyron valmistui upseeriksi 1903 jag astui palvelukseen aliluutnanttina Livregementets dragonerissa (K 2). Vuonna 1906 hänet ylennettiin luutnantiksi ja 1917 ratsumestariksi (ryttmästare). Vuonna 1917 hänet siirrettiin yleisesikuntaan ja ylennettiin kapteeniksi. Vuonna 1918 hän liittyi Gustaf Mannerheimin esikuntaan Suomen sisällissodan ajaksi. Tämän jälkeen hänen sotilaallinen uransa jatkui Ruotsissa, mm. hän toimi attashena Roomassa ja Berlinissä.

Peyron oli myös urheilija ja osallistui olympialaisiin kisoihin vuosina 1908 ja 1912. Hän kirjoitti myös monenlaisia kirjoja sotaaiheesta. 

## Lähteet
* *Vem är det. Svensk biografisk handbok 1945*. P.A. Norstedt & Söners Förlag: Stockholm 1945

## Aiheesta muualla
* Libris:bibliografiaa
Bill Engvall Show

**Bill Engvall Show** *(The Bill Engvall Show)* on yhdysvaltalainen tilannekomediasarja, jonka on luonut Bill Engvall ja Michael Leeson. *Bill Engvall Show* alkoi TBS-kanavalla 17. heinäkuuta 2007 ja päättyi 5. syyskuuta 2009. Suomessa MTV3 aloitti sarjan esittämisen 3. syyskuuta 2010.

## Näyttelijät

## Lähteet
Bert I. Gordon

**Bert Ian Gordon** (24. syyskuuta 1922 Kenosha, Wisconsin, Yhdysvallat – 8. maaliskuuta 2023 Los Angeles, Kalifornia, Yhdysvallat) oli yhdysvaltalainen elokuvaohjaaja. Hänet tunnetaan parhaiten scifi-elokuvista.

Gordon keskittyi urallansa erityisesti b-elokuviin, ja hän ohjasi, tuotti tai käsikirjoitti yli 25 täyspitkää elokuvaa. Ne oli tuotettu pienellä budjetilla ja tiukoilla kuvausaikatauluilla. Gordonin drive-in-teattereihin tarkoitetuissa elokuvissa esiintyi jättiläismäisiä hahmoja, pienentyviä ihmisiä ja radioaktiivisia hirviöitä.

Gordon sai elokuviinsa useita tunnettuja näyttelijöitä. Don Ameche, Martha Hyer ja Zsa Zsa Gábor olivat mukana elokuvassa *[[Picture Mommy Dead]]*, Peter Graves *[[Pelon katu|Pelon kadussa]]*, Basil Rathbone elokuvassa *[[The Magic Sword]]*, Beau Bridges ja Ron Howard elokuvassa *[[Village of the Giants]]* sekä Orson Welles *[[Noituus (elokuva)|Noituudessa]]*.

Hänen tyttärensä, Susan, näytteli joissakin hänen elokuvissaan.

## Lähteet
Pekka Tyni

**Pekka Tyni** (s. 1956) on suomalainen kosketinsoittaja, pianisti ja kanttori. Hän toimii tällä hetkellä Porissa Reposaaren seurakunnan kanttorina. Aikaisemmin hän on työskennellyt pitkään myös Someron ja Somerniemen seurakunnissa.

Tyni aloitti pianonsoiton kuusivuotiaana ja oli myöhemmin kymmenen vuoden ajan Pori Big Bandin pianistina 1970- ja 1980-luvuilla. Hän on soittanut useissa yhtyeissä, joita ovat muun muassa Ensi Apu, Elonkorjuu, Pekka Pohjola Group ja Jukka Syrenius Band. Lisäksi Tyni on ollut mukana useiden jazzmuusikoiden, kuten Jari Perkiömäen ja Tuppu Orrenmaan kokoonpanoissa sekä soittanut Uuden Musiikin Orkesterissa. Hän on vieraillut myös muun muassa Even ja Mamban levyillä. Vuonna 2002 Tyni julkaisi Jari Huhtasalon kanssa albumin, joka sisälsi useiden eri suomalaisten säveltäjien tuotantoa.

Pekka Tynin nykyinen yhtye on Electric Crayon Set, jossa soittaa myös hänen veljensä Seppo Tyni. Lisäksi hän esiintyy yhdessä puolisonsa Minna Liettyä-Tynin kanssa. 

## Valikoitu diskografia
**Pori Big Band**
**[[Live at Pori Jazz Festival]]* (1976)
**[[Pori Big Band & Ernie Wilkins]]* (1977)
**[[Pori Jazz 80]]* (1980)
**Elonkorjuu**
**[[Flying High, Running Fast]]* (1978)
**Footprints* (2015)
**Pekka Pohjola Group**
**[[Kätkävaaran lohikäärme]]* (1980)
**Uuden Musiikin Orkesteri**
**[[UMO Plays the Music of Pekka Pohjola ‎– Beauty and the Beast]]* (1981)
**Jukka Syrenius Band**
**[[Memories Of Tomorrow]]* (1983)
**Minna Tyni Band**
**[[Navajo (albumi)|Navajo]]* (1995)
**Pekka Tyni & Jari Huhtasalo**
**[[Suomalaisin sävelmin ja sanoin]]* (2002)
**Electric Crayon Set**
**[[One Man's Trash]]* (2001)
**[[What A Rotter Of A Day!]]* (2007)

## Lähteet
Into the Blue (Kylie Minoguen kappale)

"**Into the Blue**" on australialaisen laulajan Kylie Minogue kappale, joka julkaistiin ensimmäisenä singlenä albumilta *[[Kiss Me Once]]* (2014). Sen kirjoittivat Kelly Sheehan, Mike Del Rio ja Jacob Kasher. Kappale julkaistiin 27. tammikuuta 2014 Australiassa ja Uudessa-Seelannissa, 28. tammikuuta Yhdysvalloissa, Kanadassa ja Euroopassa ja 8. maaliskuuta Britanniassa, Sveitsissa ja Saksassa.

## Singlen kappaleet
;Digital download 1
#"Into the Blue" – 4:08

;Digital download 2
#"Into the Blue" – 4:08
#"Sparks" - 3:30

;Digital remix
#"Into the Blue" (S-Man Deep Blue Remix) - 7:36
#"Into the Blue" (Patrick Hagenaar Colour Code Remix) - 6:22
#"Into the Blue" (Vanilla Ace Remix) - 6:22

;Remix EP
#"Into the Blue" (Album Version) - 4:08 
#"Into the Blue" (S-Man Deep Blue Remix) - 7:36
#"Into the Blue" (Patrick Hagenaar Colour Code Remix) - 6:22
#"Into the Blue" (Vanilla Ace Remix) - 6:22

## Listasijoitukset

## Julkaisuhistoria

## Lähteet

## Aiheesta muualla
*Kylie Minoguen virallinen sivusto
Pekka Pohjola Group

**Pekka Pohjola Group** oli basisti Pekka Pohjolan vuonna 1980 perustama yhtye. Se oli hänen ensimmäinen oma vakiokokoonpanonsa, joka myös keikkaili ahkerasti. Yhtye toimi vain parin vuoden ajan ja julkaisi ainoastaan yhden albumin syksyllä 1980.

Pekka Pohjola Group muodostui hänen 1979 julkaistun sooloalbuminsa *[[Visitation]]* taustalla soittaneista muusikoista. Sen ensimmäisessä kokoonpanossa olivat mukana kitaristi Juha Björninen ja rumpali Vesa Aaltonen, jotka kuitenkin jäivät pois jo ennen *[[Kätkävaaran lohikäärme]]* -albumin levytystä. 

## Jäsenet
* Seppo Tyni – sähkökitara
* Pekka Tyni – kosketinsoittimet
* Pekka Pohjola – basso
* Ippe Kätkä – rummut

## Diskografia
**[[Kätkävaaran lohikäärme]]* (1980)

## Lähteet